Afgørelse truffet af Det Blandede EØS-udvalg

nr. 169/1999

af 26. november 1999

om ændring af bilag XIII (transport) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag XIII til aftalen blev ændret ved afgørelse nr. 85/1999 truffet af Det Blandede EØS-udvalg den 25. juni 1999(1).

(2) Rådets direktiv 98/76/EF af 1. oktober 1998 om ændring af direktiv 96/26/EF om adgang til erhvervet godtransport ad landevej og erhvervet personbefordring ad landevej samt om gensidig anerkendelse af eksamensbeviser, certifikater og andre kvalifikationsbeviser, som skal lette den faktiske udøvelse af etableringsfrihed for de pågældende udøvere af transportvirksomhed inden for indenlandsk og international transport(2) bør indarbejdes i aftalen.

(3) Der indrømmes Liechtenstein en overgangsperiode med hensyn til bestemmelserne i direktiv 98/76/EF -

TRUFFET FØLGENDE AFGØRELSE:

Artikel 1

Følgende tilføjes i punkt 19 (Rådets direktiv 96/26/EF) i bilag XIII til aftalen:

", ændret ved:

- 398 L 0076: Rådets direktiv 98/76/EF af 1. oktober 1998 (EFT L 277 af 14.10.1998, s. 17).

Direktivets bestemmelser gælder i forbindelse med aftalen med følgende tilpasning:

a) Liechtenstein efterkommer ændringerne i direktivet, jf. Rådets direktiv 98/76/EF, den 26. november 2000.

b) Vedrørende EFTA-staterne erstattes i artikel 3, stk. 3, litra c), 'de nationale valutaer, der ikke deltager i Den Monetære Unions tredje fase' og 'offentliggøres De Europæiske Fællesskabers Tidende' med henholdsvis 'EFTA-staternes valutaer' og 'offentliggøres officielt i hver EFTA-stat'.

c) EFTA-staterne anerkender den fællesskabsattest, der udstedes af EF-medlemsstaterne i henhold til direktivets artikel 3, stk. 4, litra d). Med henblik på sådan anerkendelse erstattes henvisningerne til 'medlemsstat(er)' i fællesskabscertifikatet i bilag Ia til direktivet med 'EF-medlemsstat(er), Island, Liechtenstein og/eller Norge'.

d) Fællesskabet og EF-medlemsstaterne anerkender det certifikat, der udstedes af Island, Liechtenstein og Norge i henhold til direktivet som tilpasset i tillæg 7 til bilaget.

e) Certifikater, der udstedes af Island, Liechtenstein og Norge skal være i overensstemmelse med modellen i tillæg 7 til bilaget."

Artikel 2

Tillægget til bilaget til denne afgørelse bliver tillæg 7 til bilag XIII til aftalen.

Artikel 3

Teksterne til direktiv 98/76/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 27. november 1999, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1.

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 26. november 1999.

På Det Blandede EØS-udvalgs vegne

N. v. Liechtenstein

Formand

(1) EFT L 296 af 23.11.2000, s. 45.

(2) EFT L 277 af 14.10.1998, s. 17.

BILAG

til afgørelse truffet af Det Blandede EØS-udvalg nr. 169/1999

""

TILLÆG 7

CERTIFIKAT OMHANDLET I BILAG Ia TIL RÅDETS DIREKTIV 98/76/EF, TILPASSET I FORBINDELSE MED EØS-AFTALEN

(se tilpasning d) i punkt 19 i bilag XIII til aftalen)

BILAG Ia

DET EUROPÆISKE ØKONOMISKE SAMARBEJDSOMRÅDE

>PIC FILE= "L_2001061DA.002704.EPS">

>PIC FILE= "L_2001061DA.002801.EPS">